text: slås med forsikringen
  19 december 2011 kl. 17.39
  De mistede alt da deres hus brændte i starten af december. Nu er familien Pedersen fra Ågård ved Egtved igang med en lang sej kamp for at få livet tilbage.
  En defekt el-installation var skyld i branden, der opstod midt på formiddagen. Familien blev reddet ud i tide, men deres  hundehvalp omkom i branden, som også betød, at en nærliggende børnehave måtte evakueres. 
  Familien er i dag  genhuset i et hus på samme vej. Oven i branden, hvor familien mistede alt, har de skullet kæmpe med forsikringsselskabet. Familien er blevet tilbud 750.000 kr. for det mistede indbo.
  Det mener familien er alt for lidt, så nu er de gået igang med minutiøst at at gøre hver enkelt ting i huset op i værdi.
  Familien Petersen ved ikke endnu, om det kan betale sig at reparere deres nedbrændte hus, eller om det skal jævnes med jorden og bygges op påny.
  